Diari Oficial de la Generalitat Valenciana


Sumari del DOGV 6114, del 01-10-2009 (2009/10355)

Notificació a l'entitat Liberty Viatges llevant, SL, de la Resolució de 10 de juliol de 2009, de la secretària autonòmica de Turisme i directora de l'Agència Valenciana del Turisme, per la qual es procedeix a la revocació del títol-llicència d'agència de viatges.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6114

Data del DOGV
:   01-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/10677


Data del document
:   22-09-2009

Organisme emissor
:   Conselleria de Turisme

Tipus de document
:   Edicte

Notificació a l'entitat Liberty Viatges llevant, SL, de la Resolució de 10 de juliol de 2009, de la secretària autonòmica de Turisme i directora de l'Agència Valenciana del Turisme, per la qual es procedeix a la revocació del títol-llicència d'agència de viatges. [2009/10740]  
Per no haver estat possible notificar de forma personal i directa a la persona interessada escrit sobre revocació del títol-llicència d'agència de viatges a l'entitat Liberty Viajes Levante, SL, com a titular de l'agència de viatges Liberty Viajes Levante, SL, se'n procedeix a l'exposició al tauler d'edictes d'aqueixa corporació, a l'efecte del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
València, 22 de setembre de 2009.- La cap de l'Àrea de Producte: Isabel Palafox Gámir.  
«Vist l'expedient tramitat sobre revocació del títol-llicència d'agència de viatges de l'entitat Liberty Viajes Levante, SL, amb nom comercial Liberty Viajes Levante, SL.  
Tenint en compte que  
1. Mitjançant una Resolució de data 4 d'abril de 2000, es va concedir el títol-llicència d'agència de viatges a l'entitat Liberty Viajes Levante, SL, CIF T90452499, amb nom comercial Liberty Viajes Levante, SL, i casa central a Elx (Alacant), carrer Poeta Miguel Hernández, número 40, sent-li assignat el codi d'identificació CV-m455-A.  
2. Amb data 8 de juny de 2000 es pren nota en el Registre General d'Empreses, Establiments i Professions Turístiques de la Comunitat Valenciana del canvi de grup d'agència de viatges de Liberty Viajes Levante, SL, passant de detallista a majorista-detallista, havent-se aportat la documentació corresponent.  
3. Amb data 15 de juny de 2007 es pren nota en el Registre General d'Empreses, Establiments i Professions Turístiques de la Comunitat Valenciana del canvi de grup d'agència de viatges de Liberty Viajes Levante, SL, passant de majorista-detallista a detallista, havent-se aportat la documentació corresponent.  
4. Per mitjà d'un escrit de data 24 de febrer de 2009, se li va notificar que l'entitat Seguros Catalana Occidente, SA, havia comunicat a aquesta Conselleria de Turisme que havia procedit a l'anul·lació de la pòlissa d'assegurança de caució N-04158832, prestada per aquesta companyia a favor de Liberty Viajes Levante, SL, que correspon a la fiança que l'article 14.1 del Decret 20/97, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, estableix que les agències de viatges hauran de mantenir-se en permanent vigència.  
En aquest mateix escrit se li comunicava que se li concedia un termini de 15 dies perquè presentara davant aquesta administració la corresponent carta de pagament justificativa del dipòsit d'una nova fiança davant el servei territorial d'Economia, Hisenda i Ocupació corresponent, advertint-li que no fer-ho, d'acord amb l'article 11 de l'esmentat Decret 20/97, era causa de revocació del títol-llicència d'agència de viatges, procedint-se'n a la publicació en data 18 de maig de 2009 en el Diari Oficial de la Comunitat Valenciana, per haver estat tornat pel servei de correus.  
3. Transcorregut el termini assenyalat i no havent-se aportat cap documentació respecte d'això, escau la revocació del títol-llicència d'agència de viatges que tenia concedit.  
Fonaments de dret  
1. L'article 10 del Decret 20/1997, d'11 de febrer, del Consell, pel qual s'aprova el reglament d'Agències de Viatges de la Comunitat Valenciana, assenyala que "la revocació del títol-llicència d'agència de viatges es farà mitjançant una resolució motivada de l'Agència Valenciana del Turisme, prèvia tramitació del corresponent expedient".  
2. L'article 14, punt 1, del Decret 20/1997, estableix que "les agències de viatges vindran obligades a constituir i mantenir en permanent vigència una fiança per a respondre del compliment de les obligacions derivades de la prestació dels seus serveis enfront dels contractants d'aquests".  
3. L'article 11, lletra b), de l'esmentat reglament estableix com a causa de revocació del títol-llicència d'agència de viatges la no-reposició de la garantia en la quantia i termini previst en l'article 14.  
4. L'article 14.4 del referit Decret 20/1997, estableix que "la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferma".  
En compliment de la normativa adés citada, la secretària autonòmica de Turisme i directora de l'Agència Valenciana del Turisme, en virtut de les atribucions conferides per l'article 9.2.I del Decret 209/2004, de 8 d'octubre, del Consell (DOCV de 13 d'octubre de 2004), resol:  
Revocar el títol-llicència d'agència de viatges a Liberty Viajes Levante, SL, CIF M84555870, amb nom comercial Liberty Viajes Levante, SL, amb casa central a Elx (Alacant), carrer Poeta Miguel Hernández, número 40 i codi d'identificació CV-m455-A. Així mateix es comunica que la fiança dipositada al seu dia serà cancel·lada transcorregut un any des de la fermesa de la present resolució.  
Cosa que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.  
Contra aquesta resolució, que no posa fi a la via administrativa, podrà interposar-se recurs d'alçada davant la consellera de Turisme i presidenta de la l'Agència Valenciana del Turisme en el termini d'un mes, comptat des de l'endemà de la recepció de la seua notificació, d'acord amb el que estableixen els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
València, 10 de juliol de 2009.- La secretària autonòmica de Turisme i directora de l'Agència Valenciana del Turisme: Mª Victòria Palau Tárrega.»